
[bookmark: _Hlk160798004]ESKORIATZAKO UDALA
Gizarte Zerbitzuetan diharduten elkarteentzako diru laguntzak arautzen dituzten oinarriak

ATARIKOA 

2023ko abenduaren 21ean, Eskoriatzako Udalaren 2024-2027 Dirulaguntzen Plan Estrategikoa onartu zen. Plan horretan ildo estrategikoak jasotzen dira, eta horietako hirugarrena “Gizarte ekintzak” izenekoa da.

Lerro honen D ekintza beraien jarduera gizarte ekintzetan egiten duten elkarteentzako dirulaguntzak dira eta helburua  da beraien jarduera gizarte ekintzaren arloan egiten duten elkarteei dirulaguntzak ematea beraien funtzionamendu gastuetarako zein beraien elkartearen jardueraren xede diren taldeei zuzendutako programa zehatzak egiteko edota zerbitzuak emateko.

1. Helburua
Beraien jarduera Gizarte Zerbitzuen alorrean egiten duten elkarteei funtzionamendu gastuetarako zein proiektuak egiteko diru laguntzak, norgehiagoka erregimenean, ematea da oinarri hauen helburua.
2. Erakunde onuradunak
Diru laguntza eskatu ahal izango dute legez eratutako eta Eusko Jaurlaritzako elkarteen erregistroan inskribatutako irabazi-asmorik gabeko erakundeek, baldin eta gizarte zerbitzu jarduerak Eskoriatzan garatu edota betetzen badituzte edo zerbitzuaren onuradunak eskoriatzarrak badira, eta jarduera horiek deialdi honetako helburuarekin bat baldin badatoz.
Beraien jarduera gizarte zerbitzuetako alorrean garatu beharko dute eta helburutzat izan beharko dute parte hartzea bultzatzea, gizarte boluntariotza eta herritarren arteko elkartasuna sustatzea eta honako talde baten edo batzuetan integratzeko edo gizarteratzeko arazoak dituzten pertsonei arreta egitea: haurrak, gazteak, emakumeak, ezinduak, hirugarren adinekoak, gutxiengo etnikoak, preso ohiak, mendekotasunak dituztenak, pasadizoko jendea eta arrisku sozialean egoteagatik gizarte zerbitzuen laguntza behar duen edozein talde.
Zerga betebeharrak eta Gizarte Segurantzarekikoak egunean izan beharko dituzte.

Udal honek aurreko urteetan emandako diru laguntza behar bezala justifikatuta izan beharko dute.
3. Araudi aplikagarria
Oinarri hauek eta dirulaguntzak ematerakoan indarrean dauden gainerako arauek arautuko dituzte dirulaguntza hauek eta baita onuradunaren eta erakunde emailearen arteko harreman juridikoa ere.
Oinarri hauetan aurreikusi gabekoetarako honako hauek aplikatuko dira:
· Eskoriatzako Udalak dirulaguntzak emateko erregimena arautzen duen Ordenantza Orokorra (GAO 85. zenbakia, 2021eko maiatzaren 10a)
· 39/2015 Legea, urriaren 1ekoa, Administrazio Publikoen Administrazio Prozedura Erkidearena.
· Diru laguntzei buruzko azaroaren 17ko 38/2003 Lege Orokorra (Estatuko Boletin Ofiziala: 2003-11-18) eta lege hori garatzeko uztailaren 21eko 887/2006 Errege Dekretuaz onartutako Dirulaguntzei buruzko Erregelamendu orokorra.
· Diru laguntzei buruzko Eskoriatzako Udalaren 2024-2027 Plan Estrategikoa (2024ko otsailaren 28ko GAO).
· [bookmark: _Hlk160696034]Martxoaren 16ko 1/2023 Legegintzako Dekretuaren bidez onartutako Emakumeen eta Gizonen Berdintasunerako eta Emakumeen aurkako Indarkeria Matxistarik gabe Bizitzeko Legearen testu bateginaren 23. artikulua. 

· [bookmark: _Hlk160696610]Adikzioen eta Droga Mendekotasunen gaineko Arreta Integralari buruzko 1/2016 Legea. 

4. Diru laguntzak jaso ditzaketen jarduerak
Diru laguntzak honako hauek finantzatzeko izango dira:
· Gizarte zerbitzuetako arloan jarduera zehatzak garatzea, esaterako, honako hauek: hitzaldiak, zabalkunde kanpainak, prestakuntza ikastaroak antolatzea, biztanleriaren zenbati sektoreren aisialdia eta asoziazionismoa sustatzea.
· Gizartean integratzea helburu duten taldeei zuzendutako jarduera edota ekintzak.
· Taldeei arreta eskaintzea gizarte zerbitzuen eta osasun arloan.  
· Elkarte eskatzaileen mantenimendua: telefonoa, faxa, bulego materiala, ekipamendu txikia eta abar.
5. Eskaerak

5.1.- Epea:
Eskaerak aurkezteko epea HILABETEKOA izango da iragarkia Gipuzkoako Aldizkari Ofizialean argitaratzen den biharamunetik kontatzen hasita. Epearen azken eguna larunbata edo jaieguna bada, hurrengo egun baliodunera luzatuko da epe amaiera.

“39/2015 Legearen 14.artikuluan xedatutakoaren arabera, pertsona juridikoek administrazio
publikoekin harremanak bitarteko elektronikoen bitartez izateko betebeharra dute. Hori horrela,
dirulaguntza hau ezin da presentzialki eskatu eta telematikoki egin beharko da eskaera.

Eskaera telematiko hori eguneko 24 ordutan, asteko 7 egunetan egin ahal izango da,
Eskoriatzako Udalaren egoitza elektronikoaren (www.eskoriatza.eus) “Tramiteak” atalean.
(https://labur.eus/R9fsY)

Eskatzaileak aurkeztutako proiektuaren dokumentazioa osatu gabea edo urria dela egiaztatuko balu Udalak, 10 egun naturaleko epea emango dio eskatzaileari akats edo hutsegite hori konpontzeko, eta epe hori bukatuta, zuzenketa egin ez badu, eskaria besterik gabe artxibatu egingo dira.

[bookmark: _Hlk129178337]5.2.- Eskatzaileek ondorengo dokumentuak aurkeztu beharko dituzte: 
1. Dirulaguntza eskaera orria. Orrian bertan aitortu beharko ditu honako hauek :
· Zerga-betebeharrak eta Gizarte Segurantzarekikoak egunean izatea.
· Ez duela hasita edo tramitean administrazioari dirua itzultzeko inolako prozedurarik.
· Ez duela jarduera bererako beste dirulaguntzarik eskatu. Eskatu badu, horri buruzko dokumentazio espezifikoa aurkeztu beharko da.
· Ez duela sexu-diskriminazioagatik edo emakumeen eta gizonen berdintasunaren arloan indarrean dagoen eta aplikatu beharrekoa den araudia urratzeagatik administrazio-zigorrik, ez zigor penalik. 
· Bere xede edo helburuak ez direla emakumeen eta gizonen aukera-berdintasuneko printzipioaren kontrakoak.
· Ez duela 38/2003 Legearen 13.2 eta 13.3 ataletan jasotako debekurik.
2. Elkarteari buruzko datu bilketa  (I.Eranskina)

3. Eskoriatzako Udalak zuzenean eskatuko dizkie beste administrazio batzuei eskatzaileak zerga-betebeharrak eta Gizarte Segurantzarekikoak bete dituela egiaztatzeko behar diren datuak. Eskatzailea eskaera-orrian horren aurka agertzen bada, zerga-betebeharrak eta Gizarte Segurantzarekikoak egunean dituela egiaztatzen duten agiriak aurkeztu beharko ditu. 

4. 8/2021 Lege Organikoa, ekainaren 4koa, haurrak eta nerabeak indarkeriaren aurrean osorik babesteari buruzkoa bete beharko da, eta ondorioz, adin txikikoekin ekintzak edo jarduerak modu jarraian egiten dituztenek kasuetan Sexu Delitugileen Erregistro Zentralaren ziurtagiri negatiboa aurkeztu beharko dute. Ziurtagiri horrek gehienez 6 hilabeteko antzinatasuna izan beharko du. 


6. Balorazio irizpideak

Eskatutako beharkizunak betetzen dituzten eskaeren artean diru laguntzen banaketa egiteko honela jokatuko da:

· Elkarte eskatzaileak gizarte arloan izandako jarraitasuna eta egonkortasuna. 10 puntura arte.
· Eskoriatzako onuradun kopurua. 40 puntura arte.
· Zailtasun sozialak dituzten herritarrei hobekuntza pertsonala, familiarra edo beste mota batekoa lortzen laguntzeko elkarteak eskaini ditzakeen zerbitzu eta ekintzak kontuan hartuko dira. 15 puntura arte.
· Genero ikuspegia txertatzea edo emakumeen eta gizonezkoen berdintasuna sustatzea. 10 puntura arte.
· Jarduerak Eskoriatzan egitea. 20 puntura arte.
· Udal gizarte zerbitzuekin elkarlanean aritzea eta koordinatzea. 25 puntura arte.
· Euskararen normalizazioari egiten zaion ekarpena:
Elkarteak euskararen normalizazio irizpideak izateagatik: 5 puntura arte.
Jarduerak euskaraz gauzatzeagatik: 5 puntura arte.

7. Aurrekontua

Dirulaguntza hauetarako ondorengo diru kopurua  izango da 2024ko ekitaldi honetan:

0300.481.230.00.01 partidatik 4.700 €
0300.481.231.60.01 partidatik 1.000 €


 8. Proposamena egitea eta erabakitzea

Eskatutako agiriak aurkeztu ondoren, Gizarte Zerbitzuetako Batzordeak aztertuko ditu aurkeztutako eskaerak eta, horrelakorik izanez gero, txosten teknikoak; eta diru laguntzak emateko proposamena egingo dio Alkateari.

9. Erakunde eskatzaileari jakinaraztea

Eskariak aurkezteko epea amaitzen denetik kontatzen hasita hilabete eta erdiko epean jakinaraziko zaie eskatzaileei organo eskudunak hartutako erabakia. Epea amaitutakoan Udalak ez balu berariaz inolako erabakirik hartu eskaeraren bati buruz, eskaera ez dela onartu ulertu beharko da.
10. Justifikazioa

Dirulaguntzaren justifikazioa egiteko ezinbestekoa izango da diruz lagundutako aktibitateak edo jarduerak eginak izatea eta udaletxean ondoko agiriak aurkeztea:
1. Eskaera orri orokorra
2. Eskaera orriarekin batera, diruz lagundutako proiektuari buruzko memoria aurkeztu beharko da (II. eranskina). Bertan, besteak beste, honakoak jasotzen dira:
· Diruz lagundutako proiektua dela-eta izandako sarreren eta gastuen balantzea, hasieran aurkeztutako aurrekontuari egokitu dela egiaztatzeko. Balantze hori organo eskudunak onartuta eta erakundeko idazkariak ziurtatuta egon beharko da. Hasieran aurkeztutako aurrekontuari zein neurritan egokitu zaion balantzea egiaztatzeko, justifikazioarekin batera hasierako aurrekontuarekiko balantzeak izandako desbideraketa taula aurkeztu beharko da, eta desbideraketarik izanez gero, horiek justifikatzeko txostena ere egin beharko da.
· Proiektuak sortutako gastuen zerrenda sailkatua (JUSTIFIKATZEKO KONTUA) honako hauekin: hartzekodunaren identifikazioa, faktura zenbakia edo froga-balio baliokidea duen dokumentua, zenbatekoa, fakturaren data eta ordainketa eguna.
· Eskatutako beste dirulaguntzen aitorpena.
· Berdintasunarekin zerikusia duten betebeharrak egiaztatzeko:
· Kasuaren arabera, eta lehendik eskatuta ez badago,  dokumentazioa grafikoa aurkeztuko da: (kartelak, egitarauak, eskuorrriak,…)
· Adikzioen prebentzioarekin zerikusia duten betebeharrak egiaztatzeko:
· Kasuaren arabera, eta lehendik eskatuta ez badago,  dokumentazioa grafikoa aurkeztuko da: (kartelak, egitarauak, eskuorrriak,…)
3. Gastuen justifikazioa:
· Jarduerak sortutako gastuen jatorrizko fakturak aurkeztu beharko dira (ordainketa egiaztatuta) behar bezala beteta. Diruz lagundutako jarduera osoarengatik aurkeztu beharko dira fakturak, nahiz eta Udalak emandako dirulaguntza hasierako aurrekontua baino txikiagoa izan.
· Justifikatuko diren gastu guztiak erakunde eskatzailearen izenean egon behar dira, dirulaguntza jasotako urteko data izan behar dute eta diruz lagundutako proiektuarekin bat etorri behar dira.
· Fakturek, gutxienez, honako hauek izan beharko dituzte:
· Faktura egiten duen enpresa edo pertsona fisikoaren datu guztiak:  izena, helbidea, Identifikazio  Fiskaleko Kodea (IFK) edo Nortasun Agiria (NAN).
· Diru laguntzaren onuradunak ordaintzeko jaulkitako fakturak izan beharko dira, eta bertan jaso beharko dira bere izena, helbidea eta IFK, kontzeptua, unitateak, koste totala unitateko, koste totala eta Balio Erantsiaren Gaineko Zerga (BEZ) banakatua edo BEZ barne den, faktura zenbakia, jaulkipen data eta ordainketa modua. BEZa salbuetsita duten operazioetan hori egiteko arauaren erreferentzia jaso beharko da.
· Langileen gastuak justifikatzeko:
· Jarduerarekin lotutako langile guztien zerrenda, erakundeko ordezkariak ziurtatua; bertan adierazi beharko da bakoitzak egindako lan edo funtzioak, horretan emandako denbora eta kostea.
· Kontratuak, nominak, Gizarte Segurantzari kotizatu izanaren buletinak (TC/1 eta TC/2 dokumentuak) edo erregelamenduz horiek ordezkatzen dituztenak eta  Pertsona Fisikoen Errentaren gaineko Zerga (PFEZ) kontzeptuagatik egindako atxikipenak Ogasunean sartu izanaren dokumentuak.

11. Ordaintzeko epea eta modua

Diru laguntza bi alditan ordainduko da:

- Lehenengo ordainketa, % 60a, gehienez ere hilabeteko epean diru laguntza emateko erabakia hartzen denetik kontatzen hasita.
- Bigarren ordainketa, % 40a, txostena aurkeztu eta proiektua diru laguntzaren deialdiko azaroaren 29a baino lehen % 100ean egin dela dokumentu bidez justifikatu ondoren.

12. Diru laguntzaren erregularizazioa

Benetan izandako gastu eta diru sarrerak ikusita, emandako diru laguntza zuzenduko da diru laguntzaren bigarren ordainketa egin behar denean.

Diru laguntza ematerakoan kontuan hartutako baldintzak aldatzen baldin badira edo helburu berarekin beste erakunde batzuk emandako diru laguntzarik jasoz gero, horiek diru laguntza emateko erabakia aldatzea ekar dezakete bigarren ordainketa egiterakoan.

13. artikulua. Entitate onuradunaren betebeharrak 

Martxoaren 16ko 1/2023 Legegintzako Dekretuaren bidez onartutako Emakumeen eta Gizonen Berdintasunerako eta Emakumeen aurkako Indarkeria Matxistarik gabe Bizitzeko Legearen testu bateginaren 23. artikuluan ezarritakoaren arabera, dirulaguntza jasotzen duten erakundeek hizkera ez-sexista erabili beharko dute aurkezten dituzten memoria, proiektu eta gainerako testuetan. Era berean, genero-estereotipoak errepikatzea saihestu beharko da, eta emakumeen eta gizonen berdintasuna aktiboki sustatu, egiten diren irudi, komunikazio, argitalpen, programa, ikastaro eta abarretan.

Adikzioen eta Droga Mendekotasunen gaineko Arreta Integralari buruzko 1/2016 Legean ezarritako neurriak betez, edari alkoholdunen eta tabakoaren publizitatea, sustapena, hornidura, salmenta eta kontsumoa mugatu beharko da, bereziki adingabeei zuzendutako jarduerak direnean.


14. Euskararen erabilera
Euskadiko toki-erakundeetan hizkuntza ofizialen erabilera instituzionala eta administratiboa normalizatzeari buruzko 179/2019 Dekretuak ezarritakoa betez, diruz lagundutako jarduerak herritar-multzo zehaztugabe batekin zuzeneko harremana edukitzea berekin dakarrenean, euskararen erabilera normala bermatu beharko da, hargatik eragotzi gabe gaztelania erabiltzea.
Halaber, jarduera horretan egiten diren komunikazio edo argitalpenetan euskarari emango zaio lehentasuna.
14. Betebeharrak ez betetzea

Oinarri hauetan aurreikusitako betebeharren bat ez betetzeak, emandako diru laguntza berrikustea ekarriko du eta hala behar izanez gero, diru laguntza deuseztatzea, gutxitzea edo itzularaztea.

15. Bateragarritasuna beste diru laguntza batzuekin

Udalak emandako diru laguntza bateragarria izango da helburu bererako emandako beste edozeinekin.

Hala ere, diru laguntza ezin izango da izan, bera bakarrik edo beste laguntza batzuekin batera, diruz lagundutako jardueraren kostua baino handiagoa.

16. Diru laguntza bertan behera uztea edo baliogabetzea

Diru laguntza berraztertzeko eta, hala bada, bertan behera uzteko arrazoia izango da diru laguntza jasotzea eskatutako baldintzak bete gabe.

17. Interpretazioa

Oinarriak interpretatzerakoan eta garatzerakoan sor daitezkeen zalantzak Gizarte Zerbitzuetako batzordeburuak erabakiko ditu.

18. Araudi osagarria

Oinarri hauetan berariaz ezarrita ez dagoenetarako, estatuko azaroaren 17ko 38/2003 Legean ezarritakoa zein diru laguntza arloan indarrean dagoen gainerako legedia aplikatuko da.


Fernando Eskoriatza plaza, 1 ●20540 Eskoriatza ●Gipuzkoa ●Tel: 943 71 31 36 ●Faxa: 943 71 40 42 ●gizarte@eskoriatza.eus ●www.eskoriatza.eus

